**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 17ο πρακτικό της από 02-09-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Εξέταση ένστασης που υποβλήθηκε κατά της διαδικασίας δημοπρασίας για παραχώρηση απλής χρήσης κοινοχρήστων χώρων αιγιαλού και παραλίας έτους 2013 Δημοτικής Κοινότητας Κεφάλου»**

Σήμερα στις 02 Σεπτεμβρίου 2013, ημέρα Δευτέρα & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 33693/29-08-2013 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα 3. Κιλιμάτος Νικόλαος[[1]](#footnote-1) 4. Μήτρου Εμμανουήλ4 5. Σιφάκης Ηλίας | ΑΠΟΝΤΕΣ   1. Ζερβός Νικόλαος 2. Μαρκόγλου Σταμάτιος 3. Μουζουράκης Θεόφιλος 4. Παπαχρήστου-Ψύρη Ευτέρπη   *οι οποίοι κλήθηκαν και δικαιολογημένα δεν προσήλθαν*   1. Μπαραχάνος Αθανάσιος[[2]](#footnote-2) 2. Διακογιώργης Ελευθέριος[[3]](#footnote-3) |

Στην συνεδρίαση παρευρέθηκε η υπάλληλος του Δήμου Κω για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 15ο

### ΑΡ. ΑΠΟΦ. : 228

Ο Πρόεδρος εισηγούμενος το 15ο θέμα της ημερήσιας διάταξης έθεσε στη διάθεση των μελών το Α.Π. ΔΚ2329/16-07-2013 έγγραφο της Κτηματικής Υπηρεσίας Δωδεκανήσου (το οποίο διαβιβάσθηκε στην Ο.Ε. με το Α.Π. 33126/270-8-2013 έγγραφο της Επιτροπής Ποιότητας Ζωής του Δήμου) με το οποίο απεστάλη στο Δήμο Κω η από 12-06-2013 ένσταση του Χαραλάμπους Ιωάννου Αντωνούρη κατά της διαδικασίας δημοπρασίας που διεξήγαγε ο Δήμος Κω στα πλαίσια της παραχώρησης της απλής χρήσης των κοινοχρήστων χώρων αιγιαλού και παραλίας του Δημοσίου, σύμφωνα με την υπ΄αρ. πρωτ. Δ10Β1075164/2439ΕΞ2013/2-5-2013 κοινή Υπουργική Απόφαση και το Ν. 2971/2001.

Κατόπιν τούτου ο Πρόεδρος ανέφερε ότι σύμφωνα με το άρθρο 14 της διακήρυξης της δημοπρασίας *«οι έχοντες προτιμησιακό δικαίωμα δεν έχουν δικαίωμα διεκδίκησης δημοπρατούμενων τμημάτων παραλίας*. Όμως ο κ. Αντωνούρης ενώ είχε καταθέσει αίτηση για προτιμησιακό δικαίωμα, ως ιδιοκτήτης καταστήματος στην Κέφαλο, ήθελε να συμμετάσχει και στη δημοπρασία, ασκώντας παράλληλα και το προτιμησιακό του δικαίωμα, χωρίς αυτό να προβλέπεται και να είναι νόμιμο. Ως εκ τούτου προτείνει την απόρριψη της ένστασης του ως αβάσιμης.

Ακολούθησε διαλογική συζήτηση κατά την διάρκεια της οποίας διατυπώθηκαν διάφορες απόψεις επί του θέματος, μεταξύ αυτών και του μέλους Σιφάκη Ηλία, ο οποίος ανέφερε ότι θα απέχει της ψηφοφορίας, αφού δεν γνωρίζει το συγκεκριμένο θέμα, αλλά μόνο ότι στη δημοπρασία που είχε διενεργηθεί στη Δημοτική Κοινότητα Κεφάλου παρουσιάστηκαν διάφορα προβλήματα.

Στη συνέχεια ζήτησε από τα μέλη να αποφασίσουν σχετικά

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τρία (3) μέλη: 1) Ρούφα Ιωάννα, 2) Κιλιμάτος Νικόλαος, 3) Μήτρου Εμμανουήλ.

Απείχε της ψηφοφορίας (1) μέλος: 1) Σιφάκης Ηλίας.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Την αρ. πρωτ. 17566/21-05-2013 διακήρυξη δημοπρασίας για την παραχώρηση της απλής χρήσης των κοινοχρήστων χώρων αιγιαλού και παραλίας
* Το Α.Π. ΔΚ2329/16-07-2013 έγγραφο της Κτηματικής Υπηρεσίας Δωδεκανήσου
* Την από 12-06-2013 ένσταση του Αντωνούρη Χαράλαμπου
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ κατά ΠΛΕΙΟΨΗΦΙΑ**

**Με τέσσερα (4) ΝΑΙ και ένα (1) ΟΧΙ**

Δεν αποδέχεται και ως εκ τούτου απορρίπτει την υπ’ αριθ. την από 12-06-2013 ένσταση του κου Αντωνούρη Χαράλαμπου, που κατατέθηκε κατά της διαδικασίας δημοπρασίας που διεξήγαγε ο Δήμος Κω στα πλαίσια της παραχώρησης της απλής χρήσης των κοινοχρήστων χώρων αιγιαλού και παραλίας του Δημοσίου και συγκεκριμένα της Δ.Κ.Κεφάλου, για το λόγο που προαναφέρθηκε.

………….………………………………………………………………………………………..

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο Πρόεδρος της Οικονομικής Επιτροπής**  Γιωργαράς Αντώνιος | **Τα μέλη**  1. Ρούφα Ιωάννα 2. Κιλιμάτος Νικόλαος 3. Μήτρου Εμμανουήλ 4. Σιφάκης Ηλίας |

1. Το τακτικό μέλος Κιλιμάτος Νικόλαος, προσήλθε στη συνεδρίαση μετά τη συζήτηση και λήψη απόφασης επί του 8ου θέματος της ημερήσιας διάταξης. [↑](#footnote-ref-1)
2. Το τακτικό μέλος Μπαραχάνος Αθανάσιος, προσήλθε στη συνεδρίαση και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης. [↑](#footnote-ref-2)
3. Το 1ο αναπλ. μέλος, Διακογιώργης Ελευθέριος, προσήλθε στη συνεδρίαση προς αναπλήρωση του απόντος τακτικού μέλους Ζερβού Νικολάου σύμφωνα με το άρθρο 75 παρ. 2 του Ν. 3852/2010 και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης.

   4 Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Μαρκόγλου Σταματίου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-3)